**Р Е Ш Е Н И Е № ПВ-13-П/2014г.**

**1.** Процедурата по реда на глава шеста от Закона за опазване на околната среда за инвестиционно предложение /ИП/: **„Изграждане на тръбен кладенец с цел добиване на подземни води за промишлени цели”** в имот №73242.41.311, с. Труд, община „Марица“е започнала с внасяне в Регионалната инспекция по околната среда и водите – гр. Пловдив на уведомление c Вх. № ОВОС-798/30.09.2014 г. от Възложителя: **„АРТИСТИКО” ЕООД,** гр. Пловдив,

**2.** На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, РИОСВ Пловдив е информирала Възложителя за следното:

**I. По отношение на изискванията на глава шеста от раздел трети от Закона за опазване на околната среда /ЗООС** /

 Представеното инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. С писмо изх. № ОВОС- 798/15.10.2014 г. са дадени указания на Възложителя за необходимите действия, а именно:

* Да представи в РИОСВ Пловдив искане с информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

**II. По отношение на изискванията на чл. 31 от Закона за биологичното разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /ДВ бр.73 от 11.09.2007/. С писмо изх. № ОВОС- 798/15.10.2014 г. от Възложителя е поискано да представи информация на хартиен и цифров носител, съобразена с изискванията на чл.10 от горната Наредба относно най-близката защитена зона „Река Пясъчник“ с код ВG 00000444.

**3.** С искане вх. № ОВОС- 798/23.10.2014г. Възложителят е представил в РИОСВ- Пловдив гореуказаната информация по приложение 2.

**4.** На основание чл.7, ал.2, т.1 от Наредбата за ОВОС на 29.10.2014 год. се извърши съвместна проверка на място (КП № 0003231/29.10.2014г.) от експерти на РИОСВ-Пловдив и Басейнова Дирекция ИБР Пловдив. Установено бе, че тръбния кладенец, предмет на процедурата по преценка за необходимостта от ОВОС е изграден и действуващ.

 **5.** С това свое деяние„АРТИСТИКО” ЕООД, е нарушил изискванията на чл. 82, ал.5 от ЗООС, тъй като процедурата по издаване на Решение за преценка за необходимостта от ОВОС към настоящия момент **не е приключила.**

Въз основа на изложеното фактическо обстоятелство, на основание чл. 82, ал. 6 от ЗООС и чл. 2а, ал. 2 и ал.3 от Наредбата за ОВОС

**Р Е Ш И Х:**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Изграждане на тръбен кладенец с цел добиване на подземни води за промишлени цели”** в имот №73242.41.311, с. Труд, община „Марица“

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

С прекратяване на процедурата за преценяване на необходимостта от изготвяне на ОВОС, в това число и по оценка на съвместимост на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.

**ТАМЕР БЕЙСИМОВ………………………….. 05.11.2014г.**

*Директор на РИОСВ - Пловдив*